gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5756, del 06-05-2008 (2008/4975)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'estació de subministrament al terme municipal d'Alberic. Expedient número 1168/2007.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5756

Data del DOGV
:   06-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/4975


Data del document
:   10-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Informació Pública

Descriptors 

:   * Alberic
    * terreny edificable

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'estació de subministrament al terme municipal d'Alberic. Expedient número 1168/2007. [2008/4975]  
M. Nieves Pérez Perales ha sol·licitat declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'estació de subministrament expedient 1168/2007, al terme municipal d'Alberic, ubicada al polígon 25, parcel·les 27 i 118.  
De conformitat amb el que disposa l'article 37.2.a) de la Llei 10/2004, de 9 de desembre, de la Generalitat Valenciana, sobre sòl no urbanitzable, una vegada admesa a tràmit la sol·licitud, s'obri informació pública durant el termini de vint dies hàbils comptadors partir de l'endemà de la publicació d'aquest anunci en el Diari Oficial de la Comunitat Valenciana, en el qual les persones interessades poden consultar l'expedient de declaració d'interés comunitari, l'estudi d'integració paisatgística i formular per escrit les observacions que estimen pertinents a les oficines del Servei Territorial d'Ordenació del Territori de la conselleria de Medi Ambient, Aigua, Urbanisme i Habitatge, edifici Prop de l'avinguda de Gregorio Gea, núm. 27, de València, en horari d'exposició al públic de 9.00 a 14.00 hores.  
València, 10 de gener de 2008.- La directora general d'Ordenació del Territori: Soledad Martínez Reig.
Diari Oficial de la Generalitat Valenciana


Sumari del DOGV 5725, del 17-03-2008 (2008/3244)

RESOLUCIÓ de 3 de març de 2008, del conseller d'Educació, per la qual es proveïx la vacant anunciada per la convocatòria 60/07, de 19 de novembre de 2007.
----------------------------------------------------------------------------------------------------------------------------------------------------------

### Dades del document

Número de DOGV
:   5725

Data del DOGV
:   17-03-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/3244


Data del document
:   03-03-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * professió administrativa
    * concurs administratiu
    * administració regional

RESOLUCIÓ de 3 de març de 2008, del conseller d'Educació, per la qual es proveïx la vacant anunciada per la convocatòria 60/07, de 19 de novembre de 2007. [2008/3244]  
Vista la proposta formulada per la comissió avaluadora corresponent a la convocatòria 60/07, de 19 de novembre de 2007 (DOCV núm. 5647, de 26.11.2007), per a la provisió, pel procediment de lliure designació, del lloc de treball núm. 22178, subdirector territorial d'Educació II de València, en la conselleria d'Educació.   
De conformitat amb el que disposa l'article 20 del Decret Legislatiu de 24 d'octubre de 1995, pel qual s'aprova el Text Refós de la Llei de Funció Pública Valenciana, així com l'article 27 del Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública Valenciana, resolc:  
Nomenar Ramón José Estevan Estevan, funcionari de carrera del grup B, amb NRP 34786436B4, com a subdirector territorial d'Educació II de València, lloc de treball número 22556, grup B, complement de destinació nivell 26 i complement específic E047.  
Cessament i presa de possessió  
El cessament en l'actual lloc de treball es produirà d'ofici l'endemà de la publicació de la present resolució.  
La presa de possessió en la nova destinació es produirà l'endemà del cessament.  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 8, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu en els terminis i davant els òrgans que s'indiquen a continuació:  
a) El recurs de reposició s'ha d'interposar davant este òrgan en el termini d'un mes des de l'endemà de la notificació.  
b) El recurs contenciós administratiu s'ha de plantejar, a elecció, davant el jutjat contenciós administratiu en la circumscripció del qual tinga el domicili el recurrent o es trobe la seu de l'òrgan autor d'este acte, en el termini de dos mesos des de l'endemà de la notificació.  
València, 3 de març de 2008.- El conseller d'Educació: Alejandro Font de Mora Turón.
Diari Oficial de la Generalitat Valenciana


Sumari del DOGV 5863, del 03-10-2008 (2008/11788)

Constitució de l'acolliment 000389/2008. Notificació de la interlocutòria a Sara Acebedo Conejo.
------------------------------------------------------------------------------------------------

### Dades del document

Número de DOGV
:   5863

Data del DOGV
:   03-10-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/11008


Data del document
:   22-09-2008

Organisme emissor
:   Jutjat de Primera Instància Número 8 de València

Tipus de document
:   Edicte

Descriptors 

:   * sistema judicial

Constitució de l'acolliment 000389/2008. Notificació de la interlocutòria a Sara Acebedo Conejo. [2008/11575]  
Part demandant: Conselleria de Benestar Social.  
En el judici referenciat, s'ha dictat la resolució que té el text literal següent:  
«Part dispositiva  
Acorde constituir l'acolliment familiar simple de caràcter transitori per un temps de dos anys, el qual s'iniciarà des de la fermesa d'esta interlocutòria judicial, del menor A.A.C. sol·licitat a instàncies de la Generalitat Valenciana a favor de les persones proposades per l'entitat pública i es guardaran les reserves oportunes al respecte.  
Els acollidors tenen les obligacions legals inherents a càrrec seu i comprenen el vetllar pels menors, tindre'ls en la seua companyia, alimentar-los, educar-los i procurar-los una formació integral.  
Notifiqueu esta a les parts interessades i comparegudes, així com al ministeri fiscal, i notifiqueu a la mare biològica Sara Acebedo Conejo mitjançant edictes que es publicaran en el tauler d'anuncis d'este Jutjat i en el Diari Oficial de la Comunitat Valenciana, tot això sense fer especial imposició de les costes de l'expedient.  
Contra esta resolució es pot interposar recurs d'apel·lació en un sol efecte en el termini de cinc dies des de la notificació davant este Jutjat per a la resolució per l'Audiència Provincial de València.  
Ho mana i firma Juan Luis Beneyto Feliu, magistrat jutge del Jutjat de Primera Instància número 8. En done fe».  
En atenció al desconeixement de l'actual domicili o residència de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat i a través del Diari Oficial de la Comunitat Valenciana, per a dur a efecte la diligència de notificació de la interlocutòria d'acolliment a la mare biològica.  
València, 22 de setembre de 2008.- El secretari judicial: Rafael Roselló Sobrevela.
Diari Oficial de la Generalitat Valenciana


Sumari del DOGV 5742, del 15-04-2008 (2008/4468)

DECRET 48/2008, d'11 d'abril, del Consell, pel qual cessen representants de la Generalitat en la Comissió Mixta de Transferències Administració de l'Estat-Generalitat.
-----------------------------------------------------------------------------------------------------------------------------------------------------------------------

### Dades del document

Número de DOGV
:   5742

Data del DOGV
:   15-04-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/4468


Data del document
:   11-04-2008

Organisme emissor
:   Conselleria de Presidència

Tipus de document
:   Decret

Anàlisi jurídica

 Descriptors 

:   * Comissió Mixta Transferències de L'Estat

DECRET 48/2008, d'11 d'abril, del Consell, pel qual cessen representants de la Generalitat en la Comissió Mixta de Transferències Administració de l'Estat-Generalitat.  
 [2008/4468]  
De conformitat amb el que preveu l'article 2 del Reial Decret 4015/1982, de 29 de desembre, a proposta del conseller de Presidència i amb la deliberació prèvia del Consell, en la reunió del dia 11 d'abril de 2008,   
DECRETE  
El cessament dels representants de la Generalitat que figuren a continuació, en la Comissió Mixta de Transferències a què es referix la disposició transitòria primera de l'Estatut d'Autonomia de la Comunitat Valenciana:  
- Paula Sánchez de León Guardiola.  
- José Marí Olano.  
- Eva Amador Guillén.  
- Antonio Vicente Peral Villar.  
- Miguel Antonio Crespo Marzal.  
València, 11 d'abril de 2008  
El president de la Generalitat,  
FRANCISCO CAMPS ORTIZ  
El conseller de Presidència,  
VICENTE RAMBLA MOMPLET
Diari Oficial de la Generalitat Valenciana


Sumari del DOGV 5832, del 21-08-2008 (2008/10959)

Inici del procés de participació pública de l'Estudi del Paisatge del Pla General de Vallada.
---------------------------------------------------------------------------------------------

### Dades del document

Número de DOGV
:   5832

Data del DOGV
:   21-08-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/10704


Data del document
:   06-08-2008

Organisme emissor
:   Ajuntament de Vallada

Tipus de document
:   Informació Pública

Descriptors 

:   * Vallada
    * pla d'urbanisme
    * administració local

Inici del procés de participació pública de l'Estudi del Paisatge del Pla General de Vallada. [2008/10189]  
El Ple de l'Ajuntament de Vallada, en sessió celebrada el 6 d'agost de 2008, va acordar iniciar el procés de participació pública previst en el Reglament de Paisatge de la Comunitat Valenciana, publicant el present anunci en el Diari Oficial de la Comunitat Valenciana, en el Butlletí Oficial de la Província de València i en la web de l'Ajuntament.  
Durant el termini de 45 dies hàbils a partir de la publicació del present anunci en el Diari Oficial de la Comunitat Valenciana, quedarà a disposició del públic en les dependències de l'Ajuntament i en la web (www.vallada.es) la documentació i les enquestes relatives al Pla de Participació Pública.  
Vallada, 6 d'agost de 2008.- L'alcalde: Fernando Giner Giner.
Diari Oficial de la Generalitat Valenciana


Sumari del DOGV 5720, del 10-03-2008 (2008/2518)

Divorci contenciós 000553/2007 I. Notificació de la dispositiva a José Francisco López Hiniesta.
------------------------------------------------------------------------------------------------

### Dades del document

Número de DOGV
:   5720

Data del DOGV
:   10-03-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/2518


Data del document
:   18-02-2008

Organisme emissor
:   Jutjat de Primera Instància Número 24 de València

Tipus de document
:   Edicte

Descriptors 

:   * sistema judicial

Divorci contenciós 000553/2007 I. Notificació de la dispositiva a José Francisco López Hiniesta. [2008/2518]  
Demandant: Isabel María de los Santos Cifre  
Procuradora: Carolina Llagaria Moner  
Demandat: José Francisco López Hiniesta  
María Dolores Valle Contreras, secretària del Jutjat de Primera Instància número 24 de València, mitjançant este edicte faig saber:  
Que en les actuacions de divorci contenciós 000553/2007, a instàncies d'Isabel María de los Santos Cifre, representada per la procuradora Carolina Llagaria Moner, contra José Francisco López Hiniesta, en situació de rebel·lia, en les quals, en data 18 de febrer de 2008, s'ha dictat la sentència número 130, la part dispositiva de la qual diu així:  
«Dispositiva  
Que estime la demanda formulada per la procuradora Carolina Llagaria Moner, en nom i representació d'Isabel María de los Santos Cifre, contra José Francisco López Hiniesta, i declare dissolt per causa de divorci el matrimoni format pels esmentats cònjuges, amb tots els efectes legals.  
Cada part pagarà les costes processals causades a la seua instància i les comunes a mitges.  
Manera d'impugnació: mitjançant un recurs d'apel·lació davant l'Audiència Provincial de València (art. 455 LECn).  
El recurs es prepararà a través d'un escrit presentat en este Jutjat en el termini de cinc dies hàbils, comptadors des de l'endemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (art. 457.2 LECn).  
Esta és la sentència, ho pronuncie, mane i firme».  
I perquè valga de notificació en forma a José Francisco López Hiniesta, en rebel·lia, expedisc i firme este edicte.  
València, 18 de febrer de 2008.- La secretària: María Dolores Valle Contreras.
Diari Oficial de la Generalitat Valenciana


Sumari del DOGV 5809, del 18-07-2008 (2008/8781)

Notificació a Crevits Evert y Kathy-Agnes Roelant. Expedient número 254/07 SAN.
-------------------------------------------------------------------------------

### Dades del document

Número de DOGV
:   5809

Data del DOGV
:   18-07-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/8781


Data del document
:   23-06-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Crevits Evert y Kathy-Agnes Roelant. Expedient número 254/07 SAN. [2008/8781]  
De conformitat amb el que disposen els articles 59.5 i 61 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Medi Ambient, Aigua, Urbanisme i Habitatge a la persona o entitat denunciada que a continuació s'allista, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: 254/07 SAN  
Interessat: Crevits Evert y Kathy-Agnes Roelant  
Últim domicili conegut: C/ La Cometa, 32. Senija. Alacant.  
Assumpte: acord de iniciació d'expedient sancionador dictat per la secretària autonòmica el 22 de maig de 2008.  
El corresponent expedient es troba en l'Àrea d'Inspecció de la Conselleria de Medi Ambient, Aigua, Urbanisme i Habitatge, c/ Francesc Cubells, 7, 46735 València, on haurà de comparéixer per a conéixer el contingut íntegre de l'acte en el termini de deu dies hàbils, comptadors des de l'endemà de la publicació del present edicte en el Diari Oficial de la Comunitat Valenciana.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, a interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
València, 23 de juny de 2008.- La sotssecretària: Cristina Serrano Mateo.
Diari Oficial de la Generalitat Valenciana


Sumari del DOGV 5921, del 26-12-2008 (2008/14550)

Informació pública de l'aprovació definitiva del Projecte d'Urbanització Parcial del Carrer de San Isidro.
----------------------------------------------------------------------------------------------------------

### Dades del document

Número de DOGV
:   5921

Data del DOGV
:   26-12-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/14170


Data del document
:   23-10-2008

Organisme emissor
:   Ajuntament de Viver

Tipus de document
:   Informació Pública

Descriptors 

:   * Viver
    * administració local
    * pla d'urbanisme

Informació pública de l'aprovació definitiva del Projecte d'Urbanització Parcial del Carrer de San Isidro. [2008/14441]  
Amb data 5 de setembre de 2008, s'ha aprovat definitivament el Projecte d'Urbanització Parcial del Carrer de San Isidro, proposat per l'agent urbanitzador de l'esmentada actuació urbanística, Procomar, SL, amb un pressupost d'execució de 76.086,32 euros.  
Cosa que es fa pública en compliment del que disposa l'article 152 de la Llei 16/2005, de la Generalitat, Urbanística Valenciana  
Contra l'acte d'aprovació del projecte d'urbanització, que posa fi a la via administrativa, es pot interposar recurs potestatiu de reposició davant de l'òrgan que el va dictar en el termini d'un mes des de la recepció de la notificació o, si no n'hi ha, publicació en el Diari Oficial de la Comunitat Valenciana. Alternativament al recurs de reposició, podrà interposar-se recurs contenciós administratiu davant dels jutjats contenciosos administratius de Castelló en el termini de dos mesos des de la recepció de la notificació o, si no n'hi ha, publicació en el Diari Oficial de la Comunitat Valenciana. No obstant això, podreu interposar qualsevol altre recurs que resulte procedent.  
Viver, 23 d'octubre de 2008.- L'alcalde: Agustín Soriano Villalba.
Diari Oficial de la Generalitat Valenciana


Sumari del DOGV 5782, del 11-06-2008 (2008/6605)

Oferta d'ocupació pública corresponent a l'exercici 2008.
---------------------------------------------------------

### Dades del document

Número de DOGV
:   5782

Data del DOGV
:   11-06-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/6605


Data del document
:   15-05-2008

Organisme emissor
:   Ajuntament de Manises

Tipus de document
:   Convocatòria

Descriptors 

:   * Manises
    * policia
    * oferta d'ocupació
    * personal docent
    * educació preescolar
    * professió de l'urbanisme
    * administració local
    * educació d'adults
    * treballador social
    * educació permanent
    * professió administrativa
    * personal de serveis
    * concurs administratiu

Oferta d'ocupació pública corresponent a l'exercici 2008. [2008/6605]  
Província: València  
Corporació: Manises  
Número de codi territorial: 46071  
Oferta d'ocupació pública corresponent a l'exercici 2008, que ha sigut aprovada per Resolució del regidor delegat d'Hisenda i Règim Interior número 790, de data 15 de maig de 2008.  
Oferta d'ocupació pública per al 2008  
I. Personal funcionari  
Grup s/  
art.25  
L. 30/1984 Classificació Nombre vacants  
------------ ----------------------------------------- ---------------------  
 1. Escala administració general  
 1.2 Subescala administrativa  
C1 Administratiu 13  
 1.3 Subescala subalterna  
AP Subaltern 2  
 2. Escala administració especial  
 2.1.Subescala tècnica  
 Classe tècnics mitjans  
A2 Arquitecte tècnic 1  
A2 Treballador social 1  
 2.2. Subescala servicis especials  
 Classe de policia local i els seus auxiliars  
C1 Oficial 1  
C1 Agent 3  
 Classe comeses especials  
C2 Encarregat 1  
II. Personal laboral fix  
Denominació Nombre Nivell   
 vacants de titulació   
----------------------------------- --------------- ----------------  
Professor d'EPA 1 A2  
Educador d'escola infantil 1 C1  
Animador juvenil 2 C1  
Oficial 1ª electricista 1 C2  
Conserge edificis municipals 2 AP  
Operaris instal·lacions esportives 2 AP  
Manises, 15 de maig de 2008.- El regidor delegat d'Hisenda i Règim Interior (p. d. Decret de l'Alcaldia núm. 1385 de 3 de juliol de 2007): Francisco Izquierdo Moreno. El secretari: Antonio Pascual Ferrer.
Diari Oficial de la Generalitat Valenciana


Sumari del DOGV 5842, del 04-09-2008 (2008/10213)

Ressenya de l'acord de la Comissió Territorial d'Urbanisme d'Alacant de data 20 de novembre de 2006, pel qual es declara definitivament aprovada la modificació puntual nombre 24 del Pla general del municipi de Cocentaina (04/1540).
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5842

Data del DOGV
:   04-09-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/10616


Data del document
:   23-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * Cocentaina
    * pla d'urbanisme

Ressenya de l'acord de la Comissió Territorial d'Urbanisme d'Alacant de data 20 de novembre de 2006, pel qual es declara definitivament aprovada la modificació puntual nombre 24 del Pla general del municipi de Cocentaina (04/1540). [2008/10527]  
D'acord amb l'article 59.4 B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV número 2349, de 24 de novembre de 1994), es publica la ressenya de l'acord de la Comissió Territorial d'Urbanisme d'Alacant, publicat juntament amb les normes urbanístiques aprovades en el Butlletí Oficial de la Província d'Alacant número 71, del dia 15 d'abril de 2008.  
Expedient PB - 160/06, Cocentaina, Modificació puntual número 24 del Pla general.  
Alacant, 23 d'abril de 2008.- La directora general d'Ordenació del Territori: Soledad Martinez Reig.